AQSh kiberxavfsizlik uchun 1 mlrd dollar ajratadi

Qo‘shma Shtatlar federal kompyuter tizimlari himoyasini kuchaytirishga 1 milliard dollarga yaqin mablag‘ ajratadi. Bu haqda AQSh ichki xavfsizlik vazirligi ma’lum qildi, deya xabar beradi “Izvestiya”.

 
“Yaqinda yuz bergan hodisalarni inobatga olib, kiberxavfsizlik ustuvor milliy yo‘nalishlardan biriga aylandi. Hujjatda federal tarmoqlarni himoya qilish va elektron tizimlardagi nosozliklarni bartaraf etish bo‘yicha tashabbuslarga 1 milliard dollarga yaqin mablag‘ ajratilishi ko‘zda tutilgan”, — deyiladi vazirlik bayonotida.
Vazirlik Tramp ma’muriyati taqdim etgan federal byudjet loyihasiga shu tariqa izoh berdi.